Dienvidu žirafe

Dienvidu žirafe (Giraffa giraffa) ir žirafu dzimtas pārnadzis, kas sastopams Dienvidāfrikas reģionā: Dienvidāfrikā, Angolā, Namībijā, Botsvānā, Zambijā, Zimbabvē un Mozambikā. Tā ir viena no četrām mūsdienās dzīvojošām žirafu ģints (Giraffa) sugām, un saskaņā ar mūsdienu sistemātiku dienvidu žirafei ir 2 pasugas.Fennessy J.; Bidon T.; Reuss F.; Kumar V.; Elkan P.; Nilsson M.A.; Vamberger M.; Fritz U.; Janke A. (2016). "Multi-locus Analyses Reveal Four Giraffe Species Instead of One". Current Biology. 26: 1–7. doi:10.1016/j.cub.2016.07.036 Sugas kopējā populācija ir apmēram 52 000 indivīdi.

 Kopīgās īpašības 
Dienvidu žirafei ir noapaļoti vai taisnstūraini raibumi, dažiem zvaigžņveidīgi pagarinājumi. Raibumi ir arī uz kājām, un virzienā uz leju tie kļūst mazāki. Kažoka pamatkrāsa ir gaiši dzeltena, saglabājoties nemainīgai līdz pat kāju nagiem. Tā mājo savannā un sausajos mežos, barojoties ar koku lapām, ziediem un jaunajiem dzinumiem. Īpaši iecienītas ir akāciju audzes.

Dienvidu žirafes dabīgie ienaidnieki ir lauvas, leopardi, plankumainās hiēnas un hiēnsuņi, kuri parasti uzbrūk mazuļiem, jo pieaugušajiem īpatņiem uzbrūk tikai lauvas. Vairāk par žirafes anatomiju un īpatnībām var izlasīt galvenajā rakstā žirafes.

 Sistemātika 
+ Dienvidu žirafei ir 2 pasugas: Pasuga  Apraksts  AttēlsAngolas žirafe (G. g. angolensis), arī Namībijas žirafe  Tā ir sastopama Angolas dienvidos, Namībijas ziemeļos, Zambijas dienvidrietumos, Botsvānā un Zimbabvē. Savvaļas populācijā ir apmēram 13 000 žirafes, zoodārzos ir apmēram 20 šīs pasugas žirafes. Šai pasugai raksturīgs raksts, kas veidojas no lieliem laukumiem, to malas ir ar robiņiem vai tiem ir zvaigžņveida pagarinājumi. Raibumi ir arī uz ciskām, bet ne uz kāju apakšdaļām, kā arī to nav uz sejas purna daļas, vaigi gaiši. Raibumi uz kājām ir smalkāki kā uz ķermeņa un kakla. Uz auss aizmugurējās sienas ir balts laukums.Seymour, R. (2002) The taxonomic status of the giraffe, Giraffa camelopardalis (L. 1758), PH.D Thesis150pxDienvidāfrikas žirafe (G. g. giraffa)  Tā ir sastopama Dienvidāfrikā, Botsvānas dienvidos, Zimbabves dienvidos un Mozambikas dienvidrietumos. Savvaļas populācijā ir apmēram 39 000 žirafes, zoodārzos dzīvo apmēram 45 žirafes. Tai ir tumši, noapaļotas formas raibumi ar dažiem starveidīgiem pagarinājumiem. Kažoka pamatkrāsa gaiši dzeltena. Raibumi ir arī uz kājām, līdz pašiem nagiem. Virzienā uz leju tie kļūst arvien smalkāki un mazāki. Pieres puns tēviņiem mazāk attīstīts, salīdzinot ar citām žirafēm.150px

 Atsauces 

 Ārējās saites 
Nationalgeographic: Giraffe
Giraffes in South Africa
EOL: South African Giraffe
ARKive: Giraffe (Giraffa camelopardalis)

Kategorija:Žirafu dzimta
Kategorija:Āfrikas fauna